Vervoerminister wil nou ook bloedalkoholvlak verlaagSbu Ndebele, die minister van vervoer. Foto: GCIS Ndebele het in ŉ geskrewe parlementêre antwoord te kenne gegee dat hy die Nasionale Padverkeerswet wil wysig. Die wettige bloedalkoholvlak is tans 0,05 g/100 ml, die ekwivalent van twee glase wyn of twee biere. Volgens berigte wil Ndebele moontlik so ver gaan as om dit te verander sodat ŉ persoon glad nie sal mag drink en bestuur nie. Hy sê die moontlik word ook ondersoek om oortreders se bestuurslisensies te kanselleer. Dit kom ŉ week nadat Ndebele bekendgemaak het hy gaan aan die kabinet voorstel dat die snelheidsperk op die land se paai van 12- km/h na 100 km/h verlaag word. Die minister se aankondigings kom na ŉ vlaag gru-ongelukke die afgelope maand waarin talle mense dood is.